**Geneză**

*Floris*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vreau să mă transform în soare

şi prin raze să-ţi vorbesc

vreau să mă preschimb în lună

noaptea să te învelesc

vreau să redevin o stea

tu să redevi luceafăr

să-ţi şoptesc iubirea mea

ascunzându-ne prin nuferi...

vreau sa fim nuferi pe lac

lacul mândru cel albastru

şi-un poet nebun şi tandru

să ne-aştearnă pe hârtie

într-un vers de poezie

să fim două puncte negre

cu miros de iasomie

să ne gâdile peniţa

ca o vrajă ameţitoare

ca să devenim apoi

tu poet eu visătoare

iar dacă va trece noaptea

peste gândurile noastre

ne vom transforma în vise

şi ne vom ascunde-n case

pierduţi în îmbrăţişarea

focului arzând în vatră

ne vom preschimba pe dată

tu-n băiat iar eu în fată

şi cuprinşi de armonia

jocului ameţitor

ne vom transforma cu timpul

în iubire şi în dor...